Bosna i Hercegovina

Federacija Bosne i Hercegovine

 ŽUPANIJA POSAVSKA

*Ministarstvo prosvjete, znanosti,*

 *kulture i sporta*

Broj: 06-34-312-4/20

Orašje, 24.4.2020. godine

Temeljem članka 66. stavak 2. Zakona o organizaciji organa uprave u Federaciji Bosne i Hercegovine ("Službene novine Federacije BiH", broj: 35/05), ministrica prosvjete, znanosti, kulture i sporta Županije Posavske, d o n o s i

I N S T R U K C I J U

o postupanju srednjih škola Županije Posavske za provedbu mature i završnog ispita

 Matura i završni ispit u srednjim školama Županije Posavske organizira se i provodi sukladno Pravilniku o polaganju mature i završnog ispita („Narodne novine Županije Posavske“, broj 5/99 i 7/11). Zbog naredbe Federalnog stožera civilne zaštite i zabrane kretanja osobama mlađim od 18 godina života malodobni učenici trebaju pred školu doći u pratnji roditelja ili staratelja koji preuzimaju odgovornost za njih i nakon završenog ispita.

 S obzirom na trenutne specifične uvjete izazvane pandemijom korona virusa (COVID-19) uz poštivanje odredbi navedenog Pravilnika nužno je postupanje škole i prema dodatnim Instrukcijama koje slijede u nastavku.

KALENDAR ISPITA:

1. Srednje škole su dužna obavijestiti učenike o kalendaru ispitnih rokova za polaganje mature ili završnog ispita najkasnije 30 dana prije održavanja navedenih ispita na način da Kalendar ispita bude dostupan na službenoj stranici škole i da razrednici o tome obavijeste svoje učenike putem telefona ili e-maila.
2. Kalendar treba sadržavati:
3. rokove za prijavu mature ili završnog ispita
4. rokove za predaju maturalnog ili završnog rada odnosno praktičnog rada ili njegovu izradu
5. datume i vrijeme održavanja obrane te svih pisanih i usmenih ispita
6. datum uručivanja svjedodžbi o položenoj maturi ili završnom ispitu.

PRIJAVA ISPITA:

1. Matura ili završni ispit prijavljuje se na prijavnici – obrazac PM i obrazac ZI. Škola je na svojoj službenoj stranici dužna učenicima učiniti dostupnim navedene obrasce kako bi ih oni mogli preuzeti.
2. Učenici popunjavaju odgovarajuću prijavnicu u ovisnosti koji ispit prijavljuju (PM-matura ili ZI-završni ispit) i dostavljaju ih školi elektroničkim putem.
3. Razrednici trebaju napraviti preslike svjedodžbe o završnom razredu gimnazije ili svjedodžbe o završnom razredu strukovne škole koju prilažu uz prijavnicu koju su popunili učenici i proslijedili ih školi elektroničkim putem.

PREDAJA RADA:

1. Maturalni ili završni rad na izabranu temu mora biti izrađen i proslijeđen elektroničkim putem školi najkasnije 30 dana prije početka mature ili završnog ispita, a izvornik maturskog ili završnog rada, učenici će u propisanoj formi predati školi naknadno.
2. Škola organizira polaganje mature ili završnog ispita sukladno rasporedu polaganje mature ili završnog ispita kojeg utvrdi na sjednici Nastavničkog vijeća za školsku 2019.-2020. godinu.

IZRADA PRAKTIČNOG RADA:

1. Učenici koji su tijekom praktične nastave ranije izradili praktičan rad, ukoliko isti nije dostavljen školi to trebaju uraditi prije pisanog ispita iz hrvatskoga jezika.
2. Za učenike koji nisu izradili praktičan rad nastavnik praktične nastave dužan je odrediti prigodnu teme koja se može raditi na daljinu uz osiguranje kontinuirane online komunikacije uz određivanje vremena za izvođenje praktičnog rada koje ne može biti dulje od radnih 35 sati.

EPIDEMIOLOŠKE MJERE ZA ORGANIZACIJU SVIH ISPITA:

1. Svi učenici i članovi ispitnih komisija moraju imati odgovarajuću zaštitnu opremu što podrazumijeva obvezno nošenje zaštitnih maski na licu i jednokratnih rukavica za vrijeme boravka u školi.
2. Usmena obrana maturalnog ili završnog rada, pisanog ili usmenog ispita organiziraju se u školskom objektu uz poštivanje slijedećih epidemioloških mjera:
3. osigurana dezinfekcijska barijera od spužve i rastvora na ulazu škole za brisanje obuće svih učenika i članova komisija koji ulaze u objekt
4. osigurana dezinfekcijska sredstva ruku vidno istaknuta na posebnom stolu ispred ulazak u školu
5. određivanje odvojenih ulaza za učenike po strukama ukoliko se u istom danu organizira više ispita u školi
6. osigurano održavanje socijalne distance od najmanje dva metra trakama ili na neki drugi način
7. sprečavanje bilo kakvog okupljanja učenika i članova ispitnih komisija ispred i u objektu škole prije i za vrijeme održavanja ispita.
8. Svaki član ispitne komisije i pojedinačni učenik u učionici moraju imati zasebne radne stolove ili klupe kojim će se osigurati razmak od najmanje dva metra između njih. Ukoliko za sve učenike nije moguće osigurati minimalno propisanu socijalnu distancu ispit se može organizirati po grupama učenika ili korištenjem više prostorija u isto vrijeme. Ukoliko se ispit provodi u amfiteatru onda je nužno osigurati samo navedeni razmak između učenika.
9. Ukoliko se u istom prostoru održavaju dva ili više pisana ispita škola je dužna izvršiti dezinfekciju prostora i provjetravanje istog nakon svakog ispita.
10. Ukoliko ista komisija jedan prostor koristi za dvije ili više obrana ili usmenih ispita nakon svakog učenika, koji je sudjelovao u obrani rada ili usmenom ispitu, nužno je izvrši dezinfekcija radnog stola ili klupe koju je učenik koristio kako bi za taj stol ili klupu mogao doći slijedeći učenik.
11. Tijekom provođenja svih ispita (pisanih ili usmenih) prozori u prostorijama moraju biti otvoreni kako bi se osigurala jaka prirodna ventilacija prostora.
12. U slučaju pogoršanja epidemiološke situacije naknadno se može dodati provođenje još nekih drugih mjera ili odrediti odgađanje provođenja ispita.

PISANI ISPITI:

1. Pisane ispite škole organiziraju u odgovarajućem školskom prostoru na način da se u njima može osigurati poštivanje svih navedenih epidemioloških mjera.
2. Za svaki program ili obrazovnu struku, ukoliko se ispiti održavaju istoga dana, škola određuje zaseban prostor i posebno vrijeme početka održavanja ispita s vremenskim odmakom od jednog sata između ispita za svaki pojedinačni završni razred.
3. Po mogućnosti, treba koristiti više ulaza i izlaza u prostoriju za pisani rad te voditi računa o socijalnoj distanci kod ulaska i izlaska učenika.

OBRANA RADA I USMENI ISPITI:

1. Svakom učeniku koji pristupa obrani rada ili usmenom ispitu treba odrediti datum i posebno vrijeme održavanja obrane rada ili ispita kako bi se izbjeglo okupljanje više učenika na jednom istom mjestu u isto vrijeme.
2. Ukoliko ista komisija sudjeluje u obrani rada ili usmenom ispitu kod više učenika za svakog učenika određuje se posebnih 30 minuta kako bi se smanjila frekvencija kretanja učenika u školi i osigurala socijalna distanca prilikom toga kretanja.
3. Jedna ispitna komisija može imati najviše do 15 učenika tijekom jednog dana.
4. U školi se može održavati više usmenih ispita u različitim prostorima ali u svakoj od njih nužno se pridržavati svih navedenih epidemioloških mjera.

Predmetni nastavnici koji utvrđuju teme pisanih ili usmenih ispita dužni su se pridržavati obujma nastavnog gradiva realiziranog u redovitoj nastavi u školskim prostorima i u ispite ne uključivati nastavne sadržaje koji su realizirani kroz nastavu na daljinu.

Ukoliko epidemiološke okolnosti o kojima brine Stožer civilne zaštite Županije Posavske ne budu dopuštale organiziranje mature ili završnog ispita na opisani način Ministarstvo će izraditi posebnu instrukciju za organiziranje i provođenje mature ili završnog ispita na daljinu tj. online.

Za sve dodatne informacije vezane za organiziranje nastave možete se obratiti ovom Ministarstvu na telefon: 031/713-356, 031/713127 ili na internet adresu prosvjeta@zp.gov.ba

S poštovanjem,

 Ministrica

Ana Andrić, mag. iur.